αρχοντος δαμοσθενεος του αρχωνος μηνος ποιτροπιου του πρωτου βουλευοντων ταν πρωταν εξαμηνον φιλαιτωλου του φαινιος τιμοκλεος του θρασεα γραμματευοντος αναξανδριδα του αιακιδα επι τοισδε απεδοτο [αστιας] αμεινια δελφος τωι απολλωνι [τωι πυθιωι] σωμα γυναικειον αι ονομα σωφρονα κ[αι τον υιον] αυτας ηρακλειδαν το γενος εκ φανατεος τιμας [αργυριου] μναν τετταρων και ταν τιμαν εχει πασαν καθως [επιστ]ευσε σωφρονα και ηρακλειδας τωι θεωι ταν ωναν εφ ωι ελευθερους ειμεν και ανεφαπτους απο παντων τον παντα χρονον ποιουντας ο κα θελωντι και αποτρεχοντας οις κα θελωντι. βεβαιωτηρ κατα τον νομον τας πολιος αθαμβος αθανιωνος. ει δε [τις] κα εφαπτοιτο επι καταδουλισσμωι σωφρονας και ηρακλειδα βεβαιον παρεχοντων τωι θεωι ταν ωναν ο τε αποδομενος αστιας και ο βεβαιωτηρ αθαμβος αθανιωνος. ομοιως δε και οι παρατυγχανοντες κυριοι εοντων συλεοντες σωφροναν και ηρακλειδαν ως ελευθερους εοντας αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και ο αρχων αναξανδριδας και ιδιωται αθαμβος αθανιωνος κλεων κλεοδαμου τιμοκριτος βαβυρτας λυσιμαχος σωσικρατης κροκου δωροθεος.
Phokis — Delphi — 140-100 BC
 140-100 BC